text:
Letra di canticanan di Pasco 2016 di Jhon Freddy T. Montoya
Jhon Freddy Montoya kier a comparti un par di letra di mi mas reciente composicion pa temporada di Pasco y Fin di Aña 2016...
RIU Palace Aruba a ricibi Sinterklaas pa celebra su cumpleaños cu...
Riu Palace Aruba a yama bon bini na muchanan, empleadonan y famianan, kendenan a bini hunto pa observa e tradicion Hulandes anual, esta e...
Miss Aruba Charlene Leslie a yega Filipina
Miss Aruba Charlene Leslie a yega Filipina diabierna mainta 5:30 despues di a bula mas cu 30 ora. Na su yegada nos reina a...
SMAC ta anuncia nan Weekend Carnavalesco
Un otro weekend carnavalesco ta den porta, caminda SMAC ta presenta su actividadnan pa grandi y chikito.Eleccion Prins y Pancho Diasabra 14 di Januari publico...
Christmas Party di Royal Power hunto cu Tsunami den un ambiente...
Recientemente promer cu Pasco e equipo di un trajectoria hopi exitoso esta SV Royal Power a celebra esaki den un forma diferente. Enbes di...
Organisacionnan Social y Boluntarionan ATENCION!
Falta mas o menos dos luna so mas pa ARUBA DOET 2017 (diabierna 10 y diasabra 11 di maart 2017)! Ya caba tin varios...


c: text/html

text:
http://www.24ora.com/politica-mainmenu-18/73587-minister-dowers-presente-na-actividad-diconsulado-di-colombia--bin-hunga-cumi
PAGINA 12
DIARIO
Milton no kier bin biba na Aruba mas door di e mentalidad y presion di huzga hende y no yuda hende
Hopi mucha na un edad hoben ta wordo kita for di scol sin pensa cu nos mes ta crea un adicto of criminal riba caya
ORANJESTAD (AAN): Na un edad hopi hoben Milton a wordo kita for di scol door di su comportacion, pero alabes door cu e tabata den un situacion cu su mes no por a sali di dje sin un ayudo. Segun Milton tin hopi caso cu hopi mucha ta wordo kita for di scol sin cu ta trata di busca un solucion pa pasa nan over pa un instancia pa yudanan y saca nan problema of situacion cu nan ta hinca den dje y tog duna un empuhe pa nan por logra caba nan scol. Hopi biaha autoridad como docente di scol ta hunga un rol debi cu ami ta maestro y abo ta mucha y bo mester haci loke ami kier sin busca un manera pa drenta e mucha y trata di compronde dicon e ta actua asina. Segun Milton tin hasta docentenan cu ta provoca mucha na momento cu nan ta den un situacion dificil mentalmente y cu ta pone e mucha actua di un manera diferente. Milton ta duna di conoce cu despues cu nan a kite for di scol su pasonan den droga a sigui bay mas diep unda cu e la cuminsa usa cocaina y extasy. Despues cu e la cay den e otro dos droganan aki e problema famiar a bira mas grandi unda cu milton a cuminsa horta na cas y no tabata tin bon contacto
Telefonnan di DIARIO 582-6747 Fax 582-8551
mas cu su mayornan y a cay den man di husticia. Aki ta momento cu nan a bise cu e unico oportunidad cu e tin ta pa por drecha, pa e bay curaçao pa rehabilita. Na prome instante Milton no tabata kier a bay , pero cu un bon guia di slachtoffershulp Janine Rodriguez tur cos a cana bon y Milton a dicidi cu e ta bay curaçao tog pa drecha. Milton a subi avion den luna di februari 2013 y a bay rehabilita na centro di yabi di libertad cu ta un centro di rehabilitacion cu ta liber y no un centro cu nan ta cera hende. Segun Milton no ta e centro ta esun cu ta cambia bo, pero DIOS ta haci cambionan den bo bida. Ningun hende no por cambia ningun hende solamente DIOS ta drenta den bo bida y haci e cambio na su momento cu e ta kere, tambe un persona ta cambia su bida si e mes kier pone esey como meta su dilanti. Door di su edad e mester a haya un voogd pa e por sigui scol y na unda cu un pastoor na curaçao a tuma e reto aki pa por guia Milton y tuma su voogd pa por yude cana e bon caminda. Awor Milton no kier bin biba na Aruba mas door di e mentalidad y e
presion cu tin den comunidad di huzga hende y no yuda hende. Segun e mama di Milton prome cu e dicidi di manda su yiu Curacao e la busca ayudo na Aruba y mayoria di nan no tabata yuda manera mester ta pa guia e hoben den e direccion cu e mester cana, tambe tabata tin hopi portanan cu ta cera y hopi coremento pa un caso mas riba nan lista pa atende cu e situacion. Minister di Husticia a topa cu Milton y a haci diferente pregunta riba su situacion. E minister ta kere cu Milton ta un ehempel cu nos hobennan por scoge pa un miho caminda si nan mes ta desea y cu nan haya e sosten di nan famia y tambe e fundacion y departamentonan di conserni di gobierno cu Aruba tin. Hopi biaha un persona ta bay studia pa un trabao pero e pasion pa e trabao e no tin y esaki ta conduci hopi biaha cu despues di aña e casonan ta fada e profesional y no ta yuda na e manera adecuado mas. Awor Milton kier bay caba su scol y den futuro e mes lanta su centro di rehabilitacion pa yuda hobennan cu tin mester y ta den necesidad.
DIAMARS 3 DECEMBER 2013
Oficina di Douane San Nicolas a muda
ORANJESTAD (AAN): Departamento di Aduana ta partisipa na tur su clientenan cu e ofisina di Aduana di seccion San Nicolas a muda pa e edificio banda di Post Aruba NV, B/V der Veen Zeppenveldstraat 21, San Nicolas. E orario di ofisina ta for di 07.30 pa 12.or y 13.00or pa 16.30or. Departamento di Aduana ta pidi tur cliente pa nan tuma bon nota di e cambio aki pa’sina evita culakier inconvenencia cu por surgi.

robotstxt: allowed

filter: keep


text:
Dos razzia na Hulanda relaciona cu caso di extorsion contra Joran van der Sloot
AMSTERDAM – Na Hulanda Nationiale Recherche a tene dos ‘razzia’ na dos diferente lugar na Hulanda, relaciona cu e caso di extorsion di cual e Mericanonan ta acusa Joran van der Sloot.
Joran lo tabata exigi placa for di famia di Natalee, a cambio di laga nan sa unda e curpa di Natalee ta.. Asina Landelijke Parket na Hulanda a bisa den un comunicado cu nan a emiti Diabierna merdia na Hulanda. Nan lo a drenta na cas di dos amigo di Joran cu lo ta envolvi cu e caso aki.
E comunicado di prensa ta bisa cu riba peticion di husticia Mericano, Nationale Recherche den marduga a listra dos cas na Hulshorst y Valkenburg.
Eynan nan a confisca un cantidad di computer, celular y memory stick.
Na Alabama, e Hulandes di 22 aña Diahuebs a wordo acusa pues di extorsion.
Segun husticia Mericano, van der Sloot a purba di haya 250.000 dollar di Beth Twitty, mama di Natalee Holloway, a cambio informacion riba paradero di Natalee.
Informacion for di Hulanda ta mustra a listra entre otro na cas di Jaap Amesz, mihor conoci como ‘Terror Jaap’, kende tin un programa di television na Hulanda y ta amigo di poker di Joran.
Algun tempo pasa Joran lo a duna un declaracion bisando cu ta for di balcon di un cas Natalee a cai muri. Ta wordo sospecha cu Terror Jaap a yuda Joran den su intentonan di extorsion.


text:
Despues cu a cuminsa cu e campaña riba 31 di october, awe a saca e nombernan ganado durante e sorteo di Merdia di Lotto. E weganan participante tawata Gold Rush, Bonus Jackpot y Ten Times the Money. Durante e campaña mester a pega un ticket no-ganado di Gold Rush cu un di Bonus Jackpot na otro of pega un di Gold Rush y un di Ten Times the Money na otro y deposita esakinan serca un rebendedo.
A saca tur e nombernan ganado durante sorteo di Merdia, na Telearuba:
PROME PREMIO: 4 premio di 2000 florin CASH
1. Kimberly Croes – Catiri 63-G
2. Guliai Zhang – Isaacwagemakerstraat 5
3. Leo Geerman – Opal 23
4. Aurora Muñoz – Seroe Blanco 67-B
SEGUNDO PREMIO: 3 premio di 500 florin CASH
1. Rosie Palfit – Piedra Plat 61-E
2. Bosnie Harold – Savaneta 175-C
3. Rosie Palfit – Piedra Plat 61-E
TERCER PREMIO: 2 premio di 250 florin CASH
1.Jolanda Kelly – Palm Beach 146
2. Khenrick Luydens – Boegeorei 74
Palabranan di pabien ta bay na tur e ganadonan di e campaña di Raspa y Gana. Por pasa na Oficina principal di Lotto na Paardenbaaistraat 10, cu un ID valido, pa buska bo premio(nan).
Lotto, e loteria di Aruba tin diferente wega; Catochi, Big 4, Zodiac, Wega di Number Korsou di Lotto, Lotto di Dia, Lotto 5, Mini Mega cu su Mega Plus y e diferente weganan di Raspa y Gana. Cumprando Lotto bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
Bon gobernashon, pa ku un kalidat di bida haltu, un desaroyo sosial ekonómiko duradero i enseñansa ku ta motivá tur hende pa alkansá loke nan tin aden.
Bon biní riba Gobiernu.cw
e website ofisial di Gobièrnu di Kòrsou!
Riba Gobiernu.cw, tur nuebe ministerio ta bin huntu i ta duna abo e fasilidat di por buska i haña informashon na ún lugá.
Gobiernu.cw ta dunabo akseso na informashon relevante di Gobièrnu di Kòrsou.
Hopi hende ta hasi uso di medionan di komunikashon digital moderno, manera website, pa krea relashonnan, pa kontakto, merkadeo di produkto i/òf servisio.
Gobièrnu tambe sa e balor i importansha pa banda di medionan tradishonal (televishon, radio i korant) hasi uso di medionan moderno pa por duna informashon na mas hende posibel i segun e diferente grupo di enfoke.
Gobiernu.cw ta konstantemente den desaroyo pues sigui bishitá nos..
Gobièrnu ta hasi su máksimo esfuerso pa brinda un website di kalidat haltu ku informashon fresku i relevante. Esaki no ta ekskluí e importansha ku bo remarke i òf konseho tin pa nos. Nos tei pa sirbibo!.
4/1/2017De Gouverneur van Curaçao, de voorzitter van de Staten en de griffier van de staten tesamen met de 7 nieuwe statenleden
30/12/2016Tur ofisina públiko di Gobièrnu ta será dia 2 di yanüari 2017
30/12/2016Sektor di Labor tin e deber di informa pueblo di Korsou di e subida di sueldo minimo entrante 1 di januari 2017
23/12/2016Overheid Waarborgt Luchtverbindingen
© 2010-13 Gobièrnu di Kòrsou - Tur derechi reserva Hosted by www.core.cw Disclaimer | Kontakto


text:
CBS ta pidi cooperacion di tur hogar cu ta wordo acerca pa e encuestadornan
ORANJESTAD(AAN): Pa CBS por conduci e encuesta di entrada y gasto 2016, un programa special a selecta algun adres for di un lista di tur adres na Aruba.
E seleccion aki a sosode riba un forma completamente selecto, teniendo na cuenta cu e adresnan ta bon reparti riba tur distrito y bario na Aruba.
E ta sumamente importante pa tur hogar selecta coopera cu e encuesta di entrada y gastonan 2016.
Tur tipo di hogar ta wordo pidi pa participa. Incluyendo hogarnan cu ta consisti di un persona, di pareha cu of sin yiu. Hogarnan cu ta consisti di personanan bibando hunto, cu un of mas miembro di famia, por ehempel wela y welo y tambe hogarnan di personanan cu ta bibando hunto, sin ta famia di otro.
Tambe mester remarca cu e encuesta di entrada y gastonan di 2016 no ta solamente pa hogarnan di personanan naci na Aruba of tin nacionalidad Hulandes. Tur hogar na Aruba cu ta consisti di personanan cu ta bibando na Aruba, pa un aña of mas por participa na e encuesta aki y lo wordo acerca pa participa. Incluyendo hogarnan cu ta forma pa personanan cu a nace den extranhero y esnan di otro nacionalidadnan.
Den e seleccion di hogarnan tampoco ta exclui esnan cu no tin entrada di trabao of di un otro forma. E ta hopi importante pa CBS haya un bista completo y detaya di e entrada y gastonan di tur tipo di hogar y aki na Aruba solamente turistanan of hogarnan cu ta consisti di personanan cu ta biba na Aruba menos cu un aña, eseynan si lo wordo exclui.
Un Biaha mas CBS ta pidi cooperacion di tur hogar cu ta wordo acerca pa e encuestadornan. Un exito di e encuesta di entrada y gastonan 2016 ta depende di e cooperacion di un y tur. Pa cualkier pregunta of informacion por tuma contacto libremente cu CBS. E number di telefon a cambia. El a bira 5247433 y puntra pa cualkier miembro di e team di e encuesta di entrada y gastonan di Aruba.
Tur informacion cu drenta CBS ta confidencial y tur resultado cu saca manera semper ta agrega cu nunca por determina di ken e persona of di kico ta sacando e informacion.
Door di e periodo cu ta Juli, hopi famia ta cu vakantie, hopi famia no ta na cas of nan no ta coopera. Un biaha mas ta pidi pa por fabor, cu e cooperacion aki ta na fabor di un hogar mes pa determina prijs y servicionan cu ta wordo duna na Aruba pa asina por saca un cifra di inflacion nobo bek despues di 10 aña, segun Geerman.


text:
Turista a bay snorkel y no tabata reacciona
ORANJESTAD (AAN): Dialuna mainta na Palm Island un grupo di turista a bay snorkel den e lama banda pazuid di e isla. E personal atento di Palm Island a tuma nota di un señora cu no tabata moviendo mes y tabata drief y a drenta accion pa bay wak si e ta bon.
A tuma nota cu e curpa no ta move y e señora no tabata reacciona. Mesora a mobiliza pa saca e señora di lama y cuminsa cu reanimacion. Debi cu e personal di Palm Island ta entrena pa e nivel basico pa cu yudansa a avisa ambulance unda ambulance a presenta basta lihe hunto cu polis.
Aki paramediconan a subi den boto bay ariba e isla y haya e personal den practica di CPR y a sigui cu e reanimacion.
A logra haya pulso cu a pone cu e paramedico a sigui cu su practica y bay over pa bay cu e pashent den boto bek pa tera. A transporta e turista pa hospital cu urgencia pa atencion medico avansa. Ta trata di un señora den careda di 65 aña.